A lokacin da ya samu shekaru shida, har zuwa shekaru 10, Barack Obama ya bi ma´haifiyarsa zuwa ƙasar Indonesia inda suka yi zama na shekaru huɗu. Sai a shekara ta 1971 ya komo Honolulu, inda ya ci gaba da karatu. Yayi karatu a jami´ar Kaliforniya da kuma ta Kolumbiya a birnin New York. Bayan ya kamalla karatu, a jami´a, Obama ya fara aiki a matsayin jami´i, ta fannin lissafin kudi. To saidai bai jima ba yana wannan aiki ya kuma koma ƙarin ilimi, inda a shekara ta 1991 ya fito da digrin digirgir ta fannin sharia´a. Barack ya jima ya na kwaɗayin shiga siyasa, amma sai a shekara ta 1996 haƙƙarsa ta cimma ruwa, inda karon farko a ka zaɓe shi a matsayin dan majalisa a mazaɓarsa ta yankin Ilinois.